1989L0361 — DA — 03.09.2008 — 001.001

Dette dokument er et dokumentationsredskab, og institutionerne påtager sig intet ansvar herfor

►B RÅDETS DIREKTIV af 30. maj 1989 om racerene avlsfår og -geder (89/361/EØF) (EFT L 153, 6.6.1989, p.30)

Ændret ved:









▼B

RÅDETS DIREKTIV

af 30. maj 1989

om racerene avlsfår og -geder

(89/361/EØF)







RÅDET FOR DE EUROPÆISKE FÆLLESSKABER HAR — under henvisning til Traktaten om Oprettelse af Det Europæiske Økonomiske Fællesskab, særlig artikel 43, under henvisning til forslag fra Kommissionen ( 1 ), under henvisning til udtalelse fra Europa-Parlamentet ( 2 ), under henvisning til udtalelse fra Det Økonomiske og Sociale Udvalg ( 3 ), og ud fra følgende betragtninger: ud fra følgende betragtninger: Opdrætning og produktion af får og geder spiller en væsentlig rolle inden for landbruget i Fællesskabet; denne virksomhed kan være en indkomstkilde for en del af landbrugsbefolkningen; fåre- og gedeproduktionen bør fremmes, men for at opnå tilfredsstillende resultater er det i vid udstrækning en forudsætning, at der anvendes racerene dyr; der er forskelle med hensyn til indførelsen i stambøger; disse forskelle udgør en hindring for samhandelen inden for Fællesskabet; en fuldstændig liberalisering af samhandelen forudsætter en yderligere harmonisering, især hvad angår indførelsen i stambøger; for at fjerne disse forskelle og dermed medvirke til at øge landbrugets produktivitet inden for den pågældende sektor bør samhandelen inden for Fællesskabet liberaliseres; medlemsstaterne bør have mulighed for at forlange, at der skal fremlægges certifikat udstedt efter en EF-fremgangs-måde; det bør fastsættes, at racerene avlsfår og -geder ikke må indføres fra tredjelande på mindre strenge betingelser end dem, der gælder i Fællesskabet; der bør træffes gennemførelsesforanstaltninger på visse områder af teknisk art; til gennemførelse af de planlagte foranstaltninger bør der fastsættes en fremgangsmåde, hvorved der indføres et snævert samarbejde mellem medlemsstaterne og Kommissionen i Den Stående Zootekniske Komité — UDSTEDT FØLGENDE DIREKTIV:







Artikel 1

1. Dette direktiv vedrører zootekniske problemer, der kan opstå i samhandelen inden for Fællesskabet med racerene avlsfår og -geder og med deres sæd, æg og embryoner.

2. Indtil der træder EF-bestemmelser i kraft på dette område, henhører de veterinærpolitimæssige forhold vedrørende samhandel inden for Fællesskabet under national lovgivning, idet Traktatens almindelige bestemmelser dog skal overholdes.

Artikel 2

I dette direktiv forstås ved

a) racerene avlsfår og -geder: ethvert dyr af fåre- eller gedearten, hvis forældre og bedsteforældre er indført eller registreret i en stambog for den samme race, og som selv er indført, registreret eller vil kunne indføres heri;

b) stambog: enhver bog, ethvert register, kartotek eller enhver databærer — som føres af en avlsorganisation eller -forening, der er officielt anerkendt i den medlemsstat, hvor organisationen eller foreningen er oprettet, eller af en officiel tjeneste i den pågældende medlemsstat, og — hvori der er indført eller registreret racerene avlsfår eller -geder af en bestemt race med angivelse af deres afstamning.

Artikel 3

1. Medlemsstaterne kan ikke af zootekniske grunde forbyde, begrænse eller forhindre:

— handel inden for Fællesskabet med racerene avlsfår og -geder samt deres sæd, æg og embryoner

— officiel godkendelse af avlsorganisationer eller -foreninger, der fører eller opretter stambøger i overensstemmelse med artikel 4.

2. Medlemsstaterne kan dog opretholde nationale bestemmelser, som er i overensstemmelse med Traktatens generelle regler, indtil ikrafttrædelsen af relevante fællesskabsafgørelser således som omhandlet i artikel 4 og 6.

Artikel 4

Efter fremgangsmåden i artikel 8 fastsætter Kommissionen inden den 1. januar 1991:

— kriterier for godkendelse af avlsorganisationer og - foreninger, der fører eller opretter stambøger

— kriterier for indførelse og registrering i stambøger

— metoder til kontrol med individprøver og til vurdering af racerene avlsfår og -geders genetiske værdi

— kriterier for godkendelse af avlsdyr til opdræt og for anvendelse af deres sæd, æg og embryoner.

▼M1

Artikel 5

Medlemsstaterne udarbejder og ajourfører en liste over organer som omhandlet i artikel 2, litra b), første led, som er officielt godkendt til at føre eller oprette stambøger, og som opfylder de kriterier, der er fastsat ifølge artikel 4, første led, og gør listen tilgængelig for de øvrige medlemsstater og for offentligheden.

De nødvendige bestemmelser for en ensartet gennemførelse af denne artikel kan fastsættes efter fremgangsmåden i artikel 8.

▼B

Artikel 6

Medlemsstaterne kan kræve, at racerene avlsfår og -geder samt deres sæd, æg og embryoner i samhandelen inden for Fællesskabet ledsages af et zooteknisk certifikat udformet som fastsat af Kommissionen efter fremgangsmåden i artikel 8.

Artikel 7

Indtil der er fastsat fællesskabsregler på dette område, må de zootekniske betingelser, der gælder for indførsel af racerene avlsfår og -geder og disses sæd, æg og embryoner fra tredjelande, ikke være gunstigere end dem, der gælder for samhandelen inden for Fællesskabet.

Artikel 8

Når der henvises til fremgangsmåden i denne artikel, tager Den Stående Zootekniske Komité, nedsat ved afgørelse 77/505/EØF ( 4 ), sagen op til behandling i overensstemmelse med reglerne i artikel 11 i direktiv 88/661/ EØF ( 5 ).

Artikel 9

Medlemsstaterne sætter de fornødne love og administrative bestemmelser i kraft for at efterkomme dette direktiv senest den 1. januar 1991. De underretter straks Kommissionen herom.

Artikel 10

Dette direktiv er rettet til medlemsstaterne.